Magistralinis kelias A5 (Lietuva)

miniatiūra|220px|Kelio būklė iki rekonstrukcijos

A5 – magistralinis kelias, jungiantis Kauną, Marijampolę ir Suvalkus. Kelio ilgis – 97,06 kilometro. Kelias yra dalis „Via Baltica“ magistralės. Kelias po rekonstrukcijos yra keturių eismo juostų.  

Kelias prasideda Kaune, netoli IX forto muziejaus, svarbiame transporto mazge, kuris taip pat jungia magistralinį kelią , krašto kelią , Kauno miestui priklausančią Žemaičių plento atkarpą.
A5 trasa eina Kauno, Prienų rajono, Kazlų Rūdos, Marijampolės ir Kalvarijos savivaldybių teritorija. Svarbiausi miestai ir miesteliai prie kelio: Garliava, Juragiai, Mauručiai, Skriaudžiai, Sasnava, Marijampolė, Kalvarija. Kaune Lampėdžių tiltu (ilgis - 446 m) kerta Nemuno upę. Baigiasi ties Lietuvos valstybės siena su Lenkija. Toliau kelias eina S61 greitkelio trasa link Varšuvos. Kelias šiuo metu yra pagrindinė Baltijos šalių automobilių transporto jungtis su didžiąja dauguma Europos Sąjungos šalių (išskyrus Šiaurės šalis, kurios yra pasiekiamos keltais per Baltijos jūrą).

 Istorija 
Senoji trasa (kuria dalinai eina ir dabartinė trasa) cariniu laikotarpiu buvo Peterburgo-Varšuvos kelio dalis.

Sovietmečiu (iki 1990 m.) kelias buvo žymimas A226 (dalis kelio „Kalvarija-Kaunas-Daugpilis“). Susisiekimo su Lenkija tuo metu nebuvo, trasa baigdavosi ties Kalvarija.

XX amžiaus paskutiniajame dešimtmetyje, tranzitas į Lenkiją iš Kauno vykdavo per Veiverius, Skriaudžius, Marijampolę ir Kalvariją. 1996–2005 m. kelias buvo pertiesiamas, rekonstruojamas. Buvo nutiestos dvi naujos atkarpos, po kurių tranzitas nebekerta jokios didesnės gyvenvietės. Šiuo metu kelias verčiamas automagistrale.

2018 m. lapkričio mėn. atidarytas rekonstruotas kelio ruožas Mauručiai–Marijampolė, kuriam suteiktas automagistralės statusas.

2022 m. gruodžio mėn. prasidėjo darbai ruože Marijampolė–Valstybės siena.

Taip pat planuojama rekonstruoti atkarpą Mauručiai-Garliava. Ji taip pat atitiktų automagistralės statusą. Šiuo metu atkarpos saugumo parametrai neleidžia didinti leistino greičio (esamas greitis 70-90 km/h), nors kelias yra po 2 juostas į kiekvieną pusę. Numatoma darbų pradžia - baigus darbus atkarpoje tarp Marijampolės ir Valstybės sienos (preliminari data - 2025 m.)

 Rekonstrukcija 
 Etapas Km Darbų eiga Pastabos 1 Garliava – Prienų rajono savivaldybės riba 17,34–23,40 km (kairėje pusėje)  ir 21,84–23,40 km (dešinėje) ruožai Baigta 2016 m. rugsėjo mėn.  Neturi automagistralės statuso. Planuojama iki 2024 m. rekonstruoti kelią, kuris atitiks automagistralės reikalavimus (neliks vieno lygio sankryžų, apsisukimų, bus nutiestas jungiamasis kelias).7 km „Via Balticos“ atkarpa Kauno rajone bus perdaroma į magistralę vz.lt 2 Kazlų Rūdos savivaldybės teritorija 35,4-45,15 km Baigta 2017 m. liepos mėn.  Automagistralės statusas suteiktas 2018 m. lapkričio mėn. 3 Marijampolės savivaldybės riba – Marijampolė 45,15-56,83 km Baigta 2018 m. lapkričio mėn. Automagistralės statusas suteiktas 2018 m. lapkričio mėn. 4 Prienų rajono savivaldybės teritorija 23,40-35,40 km Baigta 2018 m. lapkričio mėn. Automagistralės statusas suteiktas 2018 m. lapkričio mėn.5Marijampolė – Valstybės siena, I etapas72,50–79,00 kmBaigta 2023 m. spalio mėn.Darbai prasidėjo 2022 m. gruodį ir buvo baigti 2023 m. rudenį.6Marijampolė – Valstybės siena, II etapas79,00–85,00 kmBaigta 2023 m. gruodžio mėn.Darbai prasidėjo 2023 metų pradžioje ir buvo baigti 2023 m. žiemą.  7 Marijampolė – Valstybės siena, III etapas 56,83–72,50 km Baigta 2024 m. spalio mėn. Darbai prasidėjo 2023 m. birželį ir buvo baigti 2024 m. rudenį.8Marijampolė – Valstybės siena, IV etapas85,00–97,06 kmBaigta 2025 m. gruodžio mėn.Darbai prasidėjo 2024 m. birželį ir bus baigti 2025 m. pabaigoje.

 Maršrutas po rekonstrukcijų (Atkarpa: Mauručiai - Lenkijos siena) 

 Maršrutas 

 Išnašos 

Šaltiniai

 Lietuvos automobilių kelių direkcija. VIA BALTICA: vakar, šiandien ir rytoj. 2015-08-31 
 Verslo žinios. Startuoja „Via Baltica“ rekonstrukcija. 2015-09-11
 lrytas.lt Kaip ateityje atrodys skirtingos „Via Baltica“ atkarpos? 2015-09-03 
 Šimtais tragedijų pažymėta „Via Baltica“ virsta tikra magistrale. 2016-07-05 
 LAKD: Atidaryta „Via Baltica“ tarp Kauno ir Marijampolės – saugi keturių eismo juostų automagistralė 2018-11-29 
 LAKD: Sudaryta pirmoji rangos sutartis dėl „Via Baltica“ ruožo nuo Marijampolės iki Lenkijos sienos rekonstravimo 2022-10-28

Kategorija:Lietuvos magistraliniai keliai